ai4bharat/Pralekha huggingface dataset:
आरोग्य आणि कुटुंब कल्याण मंत्रालय
21 कोटींपेक्षा अधिक लसींच्या मात्रा राज्ये/केंद्रशासित प्रदेशांना पुरवण्यात आल्या
राज्ये/केंद्रशासित प्रदेशांकडे अद्यापही 1 कोटी 60 लाखांपेक्षा अधिक मात्रा उपलब्ध
देशभरात व्यापक लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड लसींच्या मात्रा विनामूल्य पुरवित आहे. याव्यतिरिक्त, भारत सरकार राज्ये/केंद्रशासित प्रदेशांसाठी लसींच्या मात्रांची थेट खरेदी करणे, हे देखील सुलभ करत आहे. या महामारीचे नियंत्रण आणि व्यवस्थापन यासाठी चाचण्या, रुग्णाच्या संपर्कातल्या व्यक्तींचा शोध, उपचार आणि कोविडला प्रतिबंध करणारी वर्तणूक याबरोबरच लसीकरण हा या महामारी विरोधातल्या भारत सरकारच्या पंच सूत्री धोरणाचा अविभाज्य भाग आहे.
कोविड -19 लसीकरणाच्या व्यापक आणि गतीशील अशा तिसऱ्या टप्प्याची अंमलबजावणी दिनांक 1 मे 2021 पासून सुरू झाली आहे.
या धोरणा अंतर्गत एकूण उत्पादित लसींपैकी केंद्रीय औषध प्राधिकरणाने मान्यता दिलेल्या  लसींच्या मात्रांपैकी 50% मात्रा प्रत्येक महिन्यात सरकारकडून खरेदी केल्या जातील. भारत सरकार पूर्वीप्रमाणे हे डोस पूर्णपणे विनामूल्य राज्य सरकारांना उपलब्ध करुन देत राहील.
भारत सरकारने आतापर्यंत राज्य आणि केंद्रशासित प्रदेशांना 21 कोटींपेक्षा जास्त लसींच्या मात्रा  मोफत आणि थेट खरेदी या दोन्ही माध्यमातून उपलब्ध केल्या आहेत.
आज सकाळी 8 वाजेपर्यंत उपलब्ध झालेल्या आकडेवारीनुसार, यापैकी वाया गेलेल्या मात्रा धरून 19,73,61,311 लसींच्या मात्रा वापरण्यात आल्या.
1.60 कोटींपेक्षा अधिक कोविड लसींच्या मात्रा  अद्याप राज्ये/केंद्रशासित प्रदेशांकडे उपलब्ध आहेत.
याव्यतिरिक्त, 2 लाख 67 हजार  पेक्षा जास्त लसींच्या मात्रा लवकरच, वितरीत करण्यात येत असून आहेत आणि पुढील 3 दिवसांत त्या राज्ये/केंद्रशासित प्रदेशांना प्राप्त होतील.
जलसंपदा, नदी विकास आणि गंगा पुनरुत्थान मंत्रालय
जल संवर्धनामधल्या यशस्वी पद्धतीच्या अंमलबजावणीच्या गरजेवर नितीन गडकरी यांचा भर
नवी दिल्ली, 8 जानेवारी 2019
जलसंसाधन, नद्या विकास आणि गंगा पुनरुज्जीवन मंत्रालयाच्या ‘जल चर्चा’ या मासिकाच्या उद्घाटनपर अंकाचे केंद्रीय जलसंसाधन, नद्या विकास आणि गंगा पुनरुज्जीवन मंत्री नितीन गडकरी यांनी आज नवी दिल्लीत प्रकाशन केले.
जलसंवर्धनाबाबत जगातल्या उत्तमोत्तम यशस्वी प्रथा आणि पद्धतीच्या अंमलबजावणीच्या गरजेवर गडकरी यांनी भर दिला. या दिशेने महाराष्ट्र, आंध्रप्रदेश, तेलंगण आणि कर्नाटक या राज्यांनी अनेक उपाययोजना केल्या असून त्याचा सकारात्मक परिणाम दिसत आहे. यामुळे विहीरींचे पुनर्भरण झाले असून लोकांची सामाजिक-आर्थिक स्थिती उंचावण्यासाठी मदत झाल्याचे गडकरी म्हणाले.
पाण्याचा पुनर्वापर आणि वेस्ट टू वेल्थ म्हणजे कचऱ्यातून संपत्तीच्या महत्वाचा त्यांनी पुनरुच्चार केला. महाराष्ट्रातल्या आपल्या मतदारसंघात 350 मैदानं आणि 78 बागा पाण्याचा पुनर्वापर करण्यासाठी निश्चित करण्यात आली आहेत. यामधे पाणी शिंपडण्यासाठी पुनर्वापर करण्याच्या पाण्याचा उपयोग केला जात असल्यामुळे पाण्याची आपोआप बचत होणार आहे. बांधकामासाठीही पुनर्वापर केलेले पाणी उपयोगी ठरेल असे ते म्हणाले.
पाण्याचा पुर्नवापर करुन ते उपयोगात आणण्यासाठी राष्ट्रीय मिशन फॉर क्लिन गंगा आणि इंडियन ऑर्टल यांच्यात झालेल्या सामंजस्य कराराचाही त्यांनी उल्लेख केला.
सहकार्य, समन्वय आणि संपर्क ही त्रिसुत्री जल विभागातल्या यशासाठी महत्वाची ठरते असे सांगून हे मासिक जलसंवर्धनाला प्रोत्साहन देण्यासाठी योग्य मंच उपलब्ध करुन देईल असा विश्वास गडकरी यांनी व्यक्त केला.
B.Gokhale/N.Chitale/P.Malandkar
(Visitor Counter : 63
युवा व्यवहार आणि क्रीडा मंत्रालय
क्रीडा मंत्री अनुराग सिंह ठाकूर यांच्या हस्ते राजस्थानमध्ये 33 खेलो इंडिया केंद्रांचे उद्घाटन
राजस्थानमध्ये समर्पित क्रीडा विज्ञान केंद्रासह राष्ट्रीय सर्वोत्कृष्टता केंद्र असेल : अनुराग सिंग ठाकूर
नवी दिल्ली, 23 ऑगस्ट 2023
जयपूर येथील सवाई मानसिंग स्टेडियममध्ये आज सकाळी केंद्रीय क्रीडा मंत्री अनुराग सिंह ठाकूर यांनी राजस्थान राज्यातील 33 खेलो इंडिया केंद्रांचे उद्घाटन केले. यावेळी केंद्रीय मंत्र्यांनी राजस्थानमध्ये अतिरिक्त 18 खेलो इंडिया केंद्रांसह समर्पित क्रीडा विज्ञान केंद्र असलेले राष्ट्रीय सर्वोत्कृष्टता केंद्र स्थापन केले जाईल, अशी घोषणा केली, त्यामुळे राज्यातील खेलो इंडिया केंद्रांची एकूण संख्या 51 वर गेली आहे.
कार्यक्रमाला संबोधित करताना अनुराग सिंह ठाकूर म्हणाले, “सर्व राज्यांनी क्रीडा प्रकारात प्रगती करावी अशी आमची इच्छा आहे. जेव्हा राज्य सरकारे केंद्र सरकारच्या बरोबरीने सामायिक दृष्टिकोनासह क्रीडा क्षेत्रासाठी काम करतील तेव्हा भारताच्या खात्यात आणखी पदके येतील..
“खेलो इंडिया योजना तसेच टार्गेट ऑलिम्पिक पोडियम योजनेच्या यशामुळे गेल्या काही वर्षांत आंतरराष्ट्रीय स्तरावर , मग ते ऑलिम्पिक असो किंवा पॅरालिम्पिक किंवा राष्ट्रकुल स्पर्धा असो किंवा थॉमस चषक जिंकण्यासारखी ऐतिहासिक स्पर्धा असो, पदकांची संख्या वाढली आहे. अंतीम पंघलनेही दोनदा 20 वर्षांखालील कुस्ती स्पर्धेची विश्वविजेता बनून इतिहास रचला. बुद्धिबळातही प्रज्ञानानंदने फिडे विश्वचषकाची अंतिम फेरी गाठली. भारतीय खेळांसाठी हा आश्चर्यकारक टप्पा आहे. 60 वर्षांत, जागतिक विद्यापीठ क्रीडा स्पर्धांमध्ये केवळ 18 पदके होती. या वर्षी आपण स्पर्धेत 26 पदके जिंकली आहेत.”
खेलो इंडियाचे महत्व अधोरेखित करत केंद्रीय मंत्री पुढे म्हणाले," या सर्व यशामध्ये खेलो इंडिया स्पर्धेची मोठी भूमिका आहे. दरवर्षी, अनेक खेळाडू युवा, विद्यापीठ आणि हिवाळी क्रीडा स्पर्धांमध्ये भाग घेतात आणि त्यातील त्यांची कामगिरी त्यांना मोठ्या स्पर्धांकडे घेऊन जात आहे. मला आशा आहे की या खेलो इंडिया केंद्रांद्वारे, राजस्थानमधील अधिकाधिक खेळाडू इथे तयार होतील. आजी आणि माजी खेळाडूही या केंद्राचा लाभ होत आहे."
S.Kakade/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 67
पंतप्रधान कार्यालय
सौदी अरेबियाचे युवराज भारत दौऱ्यावर आले असताना स्वाक्षरी करण्यात आलेले करार
नवी दिल्ली, 20 फेब्रुवारी 2019
|
|
क्र.
|
|
कराराचे नाव
|
|
भारताकडून पक्षकार
|
|
सौदी अरेबियाकडून पक्षकार
|
|
1
|
|
राष्ट्रीय गुंतवणूक आणि पायाभूत निधी यात गुंतवणूक करण्यासंदर्भात भारत सरकार आणि सौदी अरेबिया सरकार यांच्यात सामंजस्य करार
|
|
सुषमा स्वराज, परराष्ट्र व्यवहार मंत्री
|
|
खालिद अल फलिह, ऊर्जा, उद्योग आणि खनिजे स्रोत मंत्री
|
|
2
|
|
भारत सरकारचे पर्यटन मंत्रालय आणि सौदी अरेबिया सरकारचे सौदी पर्यटन व राष्ट्रीय वारसा आयोग यांच्यात पर्यटन क्षेत्रातील सहकार्यासाठी सामंजस्य करार
|
|
टी एस तिरुमूर्ती, सचिव 
|
|
अदिल अल जुबैर, परराष्ट्र व्यवहार राज्यमंत्री
|
|
3
|
|
गृहनिर्माण क्षेत्रातील सहकार्यासाठी भारत सरकार आणि सौदी अरेबिया सरकार यांच्यात सामंजस्य करार
|
|
अहमद जावेद, भारताचे सौदी अरेबियातील राजदूत
|
|
डॉ. माजिद बिन अब्दुल्लाह अल कसाबी, वाणिज्य आणि गुंतवणूक मंत्री
|
|
4
|
|
द्विपक्षीय गुंतवणूक संबंध वाढवण्यासाठी भारत सरकारच्या इन्व्हेस्ट इंडिया आणि सौदी अरेबियन जनरल इन्व्हेस्टमेंट अथॉरिटी यांच्यात सहकार्य कार्यक्रम आराखडा
|
|
अहमद जावेद, भारताचे सौदी अरेबियातील राजदूत
|
|
डॉ माजिद बिन अब्दुल्लाह अल कसाबी , वाणिज्य आणि गुंतवणूक मंत्री
|
|
5
|
|
प्रसारभारती, नवी दिल्ली, भारत आणि सौदी ब्रॉडकास्टिंग कॉर्पोरेशन,सौदी अरेबिया यांच्यात प्रसारण क्षेत्रात दृकश्राव्य कार्यक्रम आदानप्रदानासाठी सहकार्य करार
|
|
अहमद जावेद, भारताचे सौदी अरेबियातील राजदूत
|
|
डॉ. तुर्की अब्दुल्लाह अल शबानाह, प्रसार माध्यम मंत्री
याखेरीज आंतरराष्ट्रीय सौर आघाडीसाठी कराराच्या आराखड्यावर सौदी अरेबियाने स्वाक्षरी केली आहे.
N. Sapre/S.Kakade/D. Rane
(Visitor Counter : 115
माहिती आणि प्रसारण मंत्रालय
पुरुषसत्ताक मानसिकता, महिलांना कशी वर्चस्वाखाली ठेवते हे 'लिटिल विंग्स' विशेषत्वाने मांडते
"हा चित्रपट, पुरुषसत्ताकतेचा दंश मुक्याने, परंतु कर्तव्यनिष्ठेने सोसणाऱ्या प्रत्येक महिलेचा प्रतिनिधी": दिग्दर्शक नवीन कुमार मुथैया
गोवा/मुंबई, 23 नोव्हेंबर 2022
'शब्द नवे असायलाच हवेत
अर्थ नवे असायलाच हवेत
आणि तुम्ही जेव्हा कविता वाचता
तेव्हा, चव नवी असायलाच हवी'
महान तामिळ कवी सुब्रमण्यम भारती यांच्या या काव्यपंक्तीचा दाखला देत, हा चित्रपट का करावासा वाटला याबद्दल 'लिटिल विंग्स' चे दिग्दर्शक नवीन कुमार मुथैया यांनी सांगितले. वारंवार मांडूनही समाजात त्याची घातक आणि अपरिहार्य उपस्थिती आहे, परिणामी प्रासंगिकताही कायम आहे अशा विषयावर आपला चित्रपट असल्याचे त्यांनी सांगितले.
"हजारदा सांगितली गेलेली गोष्ट जेव्हा तुम्ही मांडू पाहता, तेव्हा तुम्ही ती अनोख्या पद्धतीने मांडायचा प्रयत्न करायला हवा" असे नवीन कुमार म्हणाले. गोव्यात 53 व्या भारतीय आंतराराष्ट्रीय चित्रपट महोत्सवात पीआयबीने आयोजित केलेल्या 'टेबल टॉक्स' सत्रात, चित्रपट आणि माध्यम प्रतिनिधींबरोबर ते बोलत होते.
“समाजात खोलवर रुजलेल्या पुरुषसत्ताक मानसिकतेच्या सामाजिक कुप्रवृत्तीशी माझा चित्रपट संबंधित आहे. मला हे वेगळ्या पद्धतीने मांडायचे होते, असे नवीन कुमार मुथैया म्हणाले. त्यांचा चित्रपट, एका पुरुषाच्या नजरेतून आपले म्हणणे मांडत असला तरी पुरुषसत्ताकतेचा दंश मुक्याने, परंतु कर्तव्यनिष्ठेने सोसणाऱ्या प्रत्येक महिलेचा हा प्रतिनिधी आहे असेही ते म्हणाले.
सामाजिक रुढी परंपरांच्या जोखडात अडकले असल्याने, अभावाचे जीणे जगणाऱ्या खेड्यातील एका दांपत्याची 'लिटिल विंग्स' ही गोष्ट आहे.
चित्रपटात, नात्यातली कटूता तीव्र झालेली वृद्ध महिला आहे. तिचा नवरा जेव्हा तिने पाळलेला कोंबडा खाण्यावर अडून बसतो तेव्हा मात्र तिची उलाघाल टोकाला पोहचते.
महिला नेहमी अपल्या भावना आणि समाजात प्रचलित धारणा यातील लढाई हारतात. याकडेच लक्ष वेधत नवीनकुमार म्हणतात, “ग्रामीण भागात काही चालीरिती अशा असतात, जिथे, जेव्हा एखादी व्यक्ती भुकेने मरते, तेव्हा एका प्राण्याचा बळी देऊन त्याला मृतासोबत पुरले जाते. पुरुषसत्ताक समाजात राहात असल्याने, माझ्या नायिकेला प्रथेचे पालन करण्यासाठी आपला संकल्प सोडून द्यावा लागतो.”
चित्रपटात नायकाची भूमिका साकारणारे अभिनेते कालिदास सी यांनी सिनेमॅटोग्राफर सरवणा मारुथु यांच्यासह सत्रात भाग घेतला.मणिमेघलाई यांनी चित्रपटात नायिकेची भूमिका वठवली आहे.
इंडियन पॅनोरमाच्या कथाबाह्य श्रेणी अंतर्गत 'लिटिल विंग्स' प्रदर्शित करण्यात आला.
Jaydevi PS/Vinayak/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
माहिती आणि प्रसारण मंत्रालय
2021 मधील प्रसार भारती – डिजिटल/टीव्ही प्रेक्षकांच्या संख्येत वाढ
2021 या वर्षात प्रसार भारतीने दूरदर्शन आणि आकाशवाणी या दोन नेटवर्कद्वारे, प्रेक्षकांच्या पसंतीचे आशयघन कार्यक्रम त्यांच्या संबंधित प्रादेशिक भाषा आणि बोलींमध्ये प्रसारित करून त्यांना कशी माहिती दिली आणि त्यांचे कसे मनोरंजन केले यावर एक दृष्टिक्षेप टाकूया .
2021 मध्ये, दूरदर्शनच्या लोकप्रियतेने नवीन उंची गाठली, देशभरातील डीडी वाहिन्यांची एकूण प्रेक्षकसंख्या 6 अब्जांपेक्षा जास्त झाली आहे. या वाहिन्या 2021 मध्ये 680 दशलक्षाहून अधिक दर्शकांपर्यंत पोहोचल्या.
190 पेक्षा अधिक देशांत असलेल्या प्रेक्षकांसह, 2021 मध्ये दूरदर्शन आणि आकाशवाणीच्या 185 हून अधिक YouTube चॅनेलने एकत्रितपणे अब्जाहून अधिक व्ह्यूज नोंदवले आहेत. 2021 च्या संपूर्ण कालावधीसाठी त्यांचा 'टीव्ही पाहण्याचा वेळ' 94 दशलक्ष तासांइतका आहे.
जगभरातील 190 हून अधिक देशांमध्ये आणि 790 शहरांमध्ये लोकप्रियता वाढत असल्याबद्दल धन्यवाद . प्रसार भारतीच्या NewsOnAir अॅपने 2021 मध्ये 214 दशलक्षहून अधिक श्रोत्यांची पसंती मिळवली. तुम्ही अॅप येथे डाउनलोड करू शकता - https://prasarbharati.gov.in/get-apps/
महामारीच्या कठीण काळात सार्वजनिक प्रसारकाने आपल्या लोक सेवेची जबाबदारी पार पाडताना कोविड जागरूकता संदेश, डॉक्टरांशी मोफत सल्लामसलत आणि महत्त्वाची सरकारी मार्गदर्शक तत्त्वे देशाच्या कानाकोपऱ्यातील प्रत्येक शेवटच्या व्यक्तीपर्यंत पोहोचतील हे सुनिश्चित करून, लोकांच्या पाठीशी खंबीरपणे उभे राहिले . ही माहिती अनेक भारतीय भाषा आणि बोलींमध्ये प्रसारित केली गेली. ट्रायची आकडेवारी पुढीलप्रमाणे -
|
|
Covid-19 related coverage in 2021 on Doordarshan Network
|
|
S.No
|
|
Content Type
|
|
Count
|
|
Duration 
|
|
Reach 
|
|
1
|
|
Social Messages
|
|
34K
|
|
532+
|
|
95 M+
|
|
2
|
|
Promo
|
|
384K
|
|
106+
|
|
6 M +
|
|
3
|
|
Special Program
|
|
3.8K
|
|
1685+
|
|
43 M +
|
|
4
|
|
News Bulletins
|
|
59K
|
|
22775+
|
|
356 M+
तुमच्या आवडीच्या भारतीय भाषेत तुम्ही Twitter आणि YouTube वर प्रसार भारती नेटवर्कशी कसे जोडले जाऊ शकता त्याबाबत इथे माहिती दिली आहे. प्रसार भारती नेटवर्कवरील सर्व ट्विटर हँडल्सची यादी/लिंक - https://twitter.com/i/lists/173524864?s=20. प्रसार भारती नेटवर्कवरील सर्व YouTube चॅनेलची यादी/लिंक - https://newsonair.com/live-tv-dd-channels/
पंतप्रधान कार्यालय
खालसा सांझा दिवसानिमित्त पंतप्रधान नरेंद्र मोदी यांनी दिल्या सर्वांना शुभेच्छा
नवी दिल्ली, 14 एप्रिल 2022
खालसा सांझा दिनानिमित्त पंतप्रधान नरेंद्र मोदी यांनी, सर्व जनतेला, विशेषतः शीख बांधवांना शुभेच्छा दिल्या आहेत. खालसा पंथ जगभरातील असंख्य लोकांना प्रेरणा देणारा आहे, असे त्यांनी म्हटले आहे. या पंथापासूनच प्रेरणा घेत, शीख समुदायाने विविध क्षेत्रांत उत्तम कार्य केले आहे, असेही ते म्हणाले.
"खालसा सांझा दिवासानिमित सर्वांना, विशेषतः शीख बांधवांना शुभेच्छा! खालसा पंथ जगभरातील असंख्य लोकांना प्रेरणा देणारा आहे. या पंथापासूनच प्रेरणा घेत, शीख समुदायाने, जागतिक स्तरावर, विविध क्षेत्रांत आपला ठसा उमटवला आहे.” असे ट्वीट पंतप्रधानांनी केले आहे.
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
निरोगी जीवनशैली आणि चांगल्या खाण्याच्या सवयींना प्रोत्साहन देण्यासाठी मोठ्या प्रमाणात राष्ट्रीय मोहिमेचे उपराष्ट्रपतींचे आवाहन
हैद्राबादमधील डीएनए फिंगरप्रिंटिंग अँड डायग्नोस्टिक केंद्राला उपराष्ट्रपतींची भेट
पेडिएट्रिक रेअर जेनेटिक डिसऑर्डर्स लॅबोरेटरीचे उपराष्ट्रपतींच्या हस्ते उद्घाटन
देशात वाढत असलेल्या असंसर्गजन्य रोगांचे प्रमाण पाहता, निरोगी जीवनशैली अंगिकारणे आणि बैठ्या पद्धतीने कामाची सवय आणि जंक फूड टाळण्याचे आवाहन उपराष्ट्रपती एम. वैंकय्या नायडू यांनी नागरिकांना, प्राधान्याने युवकांना आज केले.
हैद्राबाद येथील डीएनए फिंगरप्रिंटिंग अँड डायग्नोस्टिक्स केंद्राला भेट दिल्यानंतर तेथील शास्त्रज्ञांना संबोधित करताना ते बोलत होते. ते म्हणाले की, काही वर्षांपूर्वी जागतिक आरोग्य संघटनेने  दिलेल्या आकडेवारीनुसार, भारतात होणाऱ्या एकूण मृत्यूंपैकी 61 टक्के मृत्यू हे हृदयविकार, कर्करोग आणि मधुमेह यासारखे असंसर्गजन्य रोगांमुळे होणारे आहेत, असे दर्शविले होते.
नायडू यांनी निरोगी जीवनशैली आणि खाण्याच्या योग्य सवयींचा अवलंब करण्याच्या महत्त्वांवर व्यापक मोहीम राबवण्याचे आवाहन केले. या संदर्भात, नागरिकांनी आरोग्यदायी जीवनशैलीची निवड करावी, यासाठी लोकांमध्ये जनजागृती करण्याचे आवाहन त्यांनी शास्त्रज्ञांना केले.
बैठ्या पद्धतीने काम करण्याची जीवनशैली आणि खानपानाच्या अयोग्य सवयींचा नकारात्मक परिणाम याबाबत, लोकांमध्ये जनजागृती निर्माण करण्यासाठी, विशेषतः शाळा आणि महाविद्यालयाच्या विद्यार्थ्यांना सांगण्यासाठी, एकत्रित प्रयत्न केले पाहिजेत, असे आवाहन त्यांनी केले. सेंद्रिय शेतीला प्रोत्साहन देण्यासाठी, आपल्या पारंपरिक जेवणाची सवय पुन्हा आपण अंगिकारली पाहिजे आणि आरोग्यासाठी चांगल्या परिणामासाठी प्रथिने, समृद्ध आणि संपन्न अन्न वापरास प्रोत्साहन दिले पाहिजे, यावर उपराष्ट्रपतींनी भर दिला. झटपट अन्नाच्या फॅडविरुद्ध सावधगिरी बाळगताना त्यांनी म्हटले की, "इन्स्टन्ट फूट  म्हणजे सातत्याने होणारे आजार."
या भेटी दरम्यान, उपराष्ट्रपतींनी सीडीएफजी येथे 'पेडिएट्रिक रेअर जेनेटीक डिसऑर्डर्स लॅबोरेटरीचे' देखील उद्घाटन केले.
अर्थ मंत्रालय
विवाद से विश्वास: योजनेचा पर्याय निवडण्यासाठी 31 डिसेंबरपर्यंत मुदत
अखेरच्या क्षणी होणारी धावपळ टाळण्यासाठी अंतिम मुदतीपूर्वीच घोषणापत्र सादर करण्याचे आवाहन
पणजी, 17 डिसेंबर 2020
प्राप्तीकर विभागाच्या गोवा कार्यालयाच्या वतीने ‘विवाद से विश्वास’ या योजनेची माहिती देण्यासाठी ऑनलाइन चर्चासत्राचे आयोजन करण्यात आले. यामध्ये गोवा चेंबर ऑफ कॉमर्स अॅंड इंडस्ट्री, सनदी लेखपाल, कर व्यावसायिक आणि संबंधित भागधारक सहभागी झाले होते.
प्राप्तीकर विभाग पणजीच्या प्रमुख आयुक्त आम्रपाली दास यांनी सहभागी झालेल्या प्रतिनिधींना मार्गदर्शन केले आणि ‘विवाद से विश्वास’योजनेचे लाभ त्यांनी अधोरेखित केले. या योजनेचा करदात्यांना खऱ्या अर्थाने खूप चांगला फायदा होणार आहे, त्यामुळे या योजनेची निवड करण्यासाठी सर्वांनी करदात्यांना उद्युक्त करण्याचे आवाहन त्यांनी यावेळी केले. शेवटच्या क्षणी होणारी धावपळ टाळण्यासाठी करदात्यांनी अंतिम मुदतीपूर्वीच घोषणापत्र सादर करावे, असे आवाहनही आम्रपाली दास यांनी यावेळी केले. घोषणापत्र सादर करण्याचा अंतिम दिनांक 31.12.2020 आहे. तथापि त्यानंतरही विवाद असलेल्या कराची रक्कम भरण्यासाठी पुरेसा अवधी करदात्यांना देण्यात येणार असल्याचे त्यांनी सांगितले. या योजनेचा अधिक तपशील वेब-सादरीकरणाच्या माध्यमातून यावेळी देण्यात आला.
अनेक करदात्यांची प्रत्यक्ष कराविषयीच्या वादाची प्रकरणे दीर्घकाळापासून प्रलंबित आहेत, ही प्रकरणे निकालात काढण्यासाठी ‘विवाद से विश्वास’ ही योजना आणण्यात आली आहे. यासंदर्भात करदात्यांची प्रकरणे वेगवेगळ्या स्तरावर आहेत, अशांनी विवादास्पद कररक्कम भरून या प्रकरणाचा निपटारा झाला तर करदात्यांना लाभच होणार आहे. त्याचबरोबर अशा प्रकरणात लावलेली व्याजरक्कम, दंडाची रक्कम करदाता वाचवू शकणार आहे. महसूलाच्या विपरित आदेश काढणेही शक्य होईल त्याचबरोबर अशा प्रकरणांमध्ये विवाद असलेला कर अथवा दंडाच्या रकमेपैकी निम्मी रक्कम भरून प्रकरण संपविण्यात येऊ शकते. या योजनेचा जास्तीत जास्त लाभ घेण्यासाठी करदात्यांनी विवाद असलेली कररक्कम 31.03.2021 रोजी अथवा त्यापूर्वी भरावी, असेही यावेळी आवाहन करण्यात आले. ही योजना करविषयक विवाद असलेल्या सर्व म्हणजे भारतातल्या आणि अनिवासी भारतीय करदात्यांसाठीही असल्याचे सांगण्यात आले.
‘विवाद से विश्वास’ योजनेत सहभागी होणाऱ्या प्रत्येक करदात्यांच्या प्रकरणाचा प्राधान्याने विचार करण्यात येणार आहे. त्यामुळे गोव्यातल्या करदात्यांनी पुढे येऊन या योजनेचा लाभ घ्यावा, म्हणजे प्रलंबित विवादाच्या प्रकरणांवर पुढील कारवाई टाळणे शक्य होईल, असे यावेळी सांगण्यात आले.
या चर्चासत्राच्या कार्यक्रमाला प्राप्तीकर सहआयुक्त बसवराज हिरेमठ यांनीही मार्गदर्शन केले आणि सर्व संबंधितांनी या योजनेचा फायदा घेण्याचे आवाहन केले. प्राप्तीकर उप आयुक्त नागभूषण आणि प्राप्तीकर अधिकारी मुकुल दुआ, यांनी योजनेची माहिती सादर केली. प्राप्तीकर अधिकारी राजेश वंजारे आणि सुंदर यावेळी उपस्थित होते.
संरक्षण मंत्रालय
डीआरडीओ आणि भारतीय नौदलाने नौदलाच्या तळावरून बीएमडी इंटरसेप्टर क्षेपणास्त्राची यशस्वी चाचणी घेतली
संरक्षण संशोधन आणि विकास संघटना  आणि भारतीय नौदलाने 21 एप्रिल 2023 रोजी बंगालच्या उपसागरात ओडिशाच्या किनार्यालगत समुद्रात स्थित तळावरून एंडो-एटमोस्फेरिक इंटरसेप्टर इंटरसेप्टर क्षेपणास्त्राची यशस्वीपणे पहिली उड्डाण चाचणी घेतली. चाचणीचा उद्देश शत्रूंच्या बॅलिस्टिक क्षेपणास्त्राच्या धोक्याला लक्ष्य करणे आणि त्याचा प्रभाव नष्ट करणे हा होता. यामुळे भारतीय नौदलाला बीएमडी क्षमता असलेल्या खास राष्ट्रांच्या समूहात स्थान मिळू शकते.
याआधी, डीआरडीओने प्रतिस्पर्ध्यांकडून उद्भवणाऱ्या बॅलिस्टिक क्षेपणास्त्र धोक्यांना निष्फळ करण्याची क्षमता असलेली जमीनीवरील बीएमडी प्रणालीची यशस्वी चाचणी केली आहे.
संरक्षण मंत्री राजनाथ सिंह यांनी डीआरडीओ,भारतीय नौदल आणि जहाजावरील बॅलिस्टिक क्षेपणास्त्र संरक्षण क्षमतांच्या यशस्वी प्रात्यक्षिकात सहभागी असलेल्या सर्व सहभागी संस्थांचे अभिनंदन केले.
डीडीआर अँड डीचे सचिव आणि डीआरडीओचे अध्यक्ष डॉ समीर व्ही कामत यांनी क्षेपणास्त्राच्या रचना आणि विकासामध्ये सहभागी असलेल्या चमूचे कौतुक केले. ते म्हणाले की, देशाने अत्यंत जटिल नेटवर्क असलेली अँटी-बॅलिस्टिक क्षेपणास्त्र प्रणाली विकसित करण्यात स्वयंपूर्णता साध्य केली आहे.
पंतप्रधान कार्यालय
पंतप्रधान 29 जुलै रोजी देशातील शिक्षण समुदायाला संबोधित करणार
राष्ट्रीय शिक्षण धोरण 2020 च्या पहिल्या वर्धापन दिनानिमित्त पंतप्रधान विविध प्रमुख उपक्रम सुरु करणार
एनईपी 2020 ची उद्दिष्टे साध्य करण्याच्या दिशेने हे उपक्रम महत्त्वपूर्ण पाऊल
नवी दिल्ली, 28 जुलै 2021
पंतप्रधान नरेंद्र मोदी राष्ट्रीय शिक्षण धोरण 2020 अंतर्गत सुधारणांना एक वर्ष पूर्ण झाल्यानिमित्त 29 जुलै 2021, रोजी देशभरातील शिक्षण आणि कौशल्य विकासाच्या क्षेत्रातील धोरणकर्ते तसेच विद्यार्थी, शिक्षक, यांना व्हिडिओ कॉन्फरन्सिंगच्या माध्यमातून संबोधित करणार आहेत. शिक्षण क्षेत्रात अनेक उपक्रम देखील ते सुरु करणार आहेत.
पंतप्रधान, उच्च शैक्षणिक विद्यार्थ्यांसाठी बहु प्रवेश आणि निर्गमन पर्याय उपलब्ध करुन देणारी अकॅडेमिक बँक ऑफ क्रेडिट, प्रादेशिक भाषांमध्ये प्रथम वर्ष अभियांत्रिकी कार्यक्रम आणि उच्च शिक्षणाच्या आंतरराष्ट्रीयकरणासाठी मार्गदर्शक तत्त्वे यांचा प्रारंभ करणार आहेत.
त्याचबरोबर विद्या प्रवेश हा इयत्ता पहिलीच्या विद्यार्थ्यांसाठी नाटकावर आधारित तीन महिन्यांचा शालेय तयारी कार्यक्रम, माध्यमिक स्तरावर विषय म्हणून भारतीय संकेत भाषा; एनसीईआरटीने तयार केलेला निष्ठा 2.0 हा शिक्षक प्रशिक्षणासाठी एकात्मिक कार्यक्रम; सीबीएसई शाळांमध्ये इयत्ता 3, 5 आणि 8 वी साठी एक क्षमता आधारित मूल्यांकन चौकट, सफल  आणि कृत्रिम बुद्धिमत्तेला समर्पित एका संकेतस्थळाचा प्रारंभही उद्या केला जाणार आहे.
तसेच नॅशनल डिजिटल एज्युकेशन आर्किटेक्चर  आणि नॅशनल एज्युकेशन टेक्नोलॉजी फोरम  चा देखील शुभारंभ या कार्यक्रमात केला जाणार आहे.
एनईपी 2020 ची उद्दिष्टे साध्य करण्याच्या दिशेने हे उपक्रम महत्त्वपूर्ण पाऊल ठरतील आणि शिक्षण क्षेत्राला अधिक उत्साहवर्धक आणि सुगम्य बनवतील.
एनईपी 2020 हे शिक्षणाचे परिदृश्य बदलण्याबरोबरच शिक्षण सर्वंकष बनवण्यासाठी आणि आत्मनिर्भर भारतसाठी मजबूत पायाभरणी करण्यासाठी मार्गदर्शक तत्वज्ञान आहे.
एकविसाव्या शतकातील हे पहिले शैक्षणिक धोरण असून त्याने 34 वर्ष जुन्या राष्ट्रीय शिक्षण धोरण , 1986 ची जागा घेतली आहे. सुगम्यता, समानता, दर्जेदार, किफायतशीर आणि उत्तरदायी या पायाभूत स्तंभांवर आधारित हे धोरण शाश्वत विकासाच्या 2030 कार्यक्रमाशी अनुरूप आहे आणि 21 व्या शतकाच्या गरजांना अनुकूल आणि शालेय तसेच महाविद्यालयीन शिक्षण अधिक समग्र, लवचिक, बहु-शाखीय बनवणे आणि प्रत्येक विद्यार्थ्याच्या अद्वितीय क्षमता जाणून घेऊन भारताला जागतिक ज्ञान महासत्ता बनवणे हे याचे उद्दिष्ट आहे.
यावेळी केंद्रीय शिक्षण मंत्रीही उपस्थित राहणार आहेत.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
केंद्रीय गृहमंत्र्यांकडून नागरिकत्व सुधारणा विधेयक 2019, लोकसभेत सादर
नवी दिल्ली, 8 जानेवारी 2019
केंद्रीय गृहमंत्री राजनाथ सिंह यांनी आज नागरिकत्व सुधारणा विधेयक 2019, लोकसभेत सादर केले. अफगाणिस्तान, पाकिस्तान आणि बांग्लादेशातून 31 डिसेंबर 2014 पूर्वी भारतात आलेल्या हिंदू, शीख, जैन, बौद्ध, ख्रिश्चन आणि पारसी या सहा समुदायातल्या लोकांना नागरिकत्व घेता येण्याची तरतूद या विधेयकात आहे.
हे विधेयक केवळ आसाम या राज्यापुरतचं मर्यादित नाही. देशातली सर्व राज्ये आणि केंद्रशासित प्रदेशांसाठी ते लागू राहील असे राजनाथ सिंह यांनी हे विधेयक सादर करताना स्पष्ट केले. या विधेयकाअंतर्गत येणारे लाभार्थी देशाच्या कोणत्याही राज्यात राहू शकतील.
B.Gokhale/N.Chitale/P.Malandkar
(Visitor Counter : 114
खाण मंत्रालय
खनिज उत्खननासाठी ड्रोनचा  वापर
नवी दिल्ली, 1 ऑगस्ट 2022
सध्या, खाण मंत्रालयाशी संलग्न असलेल्या भारतीय भूगर्भीय सर्वेक्षण [जीएसआय] विभागाने, कोणतेही ड्रोन आधारित खनिज उत्खनन हाती घेतलेले नाही.
केंद्र सरकारने देशात ड्रोनच्या उत्पादनाला चालना देण्यासाठी अनेक उपक्रम हाती घेतले आहेत ज्यात खालील गोष्टींचा समावेश आहे:
- आत्मनिर्भर भारत अभियानांतर्गत भारताला ड्रोनचे जागतिक केंद्र बनवण्यासाठी सरकारने 25 ऑगस्ट 2021 रोजी मुक्त ड्रोन नियमावली, 2021 जारी केली.
- भारतात ड्रोन आणि ड्रोन घटकांच्या उत्पादनाला प्रोत्साहन देण्यासाठी, ड्रोन आणि ड्रोन घटकांसाठी उत्पादन-संलग्न प्रोत्साहन  योजना 30 सप्टेंबर 2021 रोजी अधिसूचित करण्यात आली आहे.या योजनेत तीन आर्थिक वर्षांमध्ये 120 कोटी रुपयांच्या प्रोत्साहनाची तरतूद आहे.
- 9 फेब्रुवारी 2022 रोजी, परदेशी व्यापार महासंचालनालयाने , अधिसूचना क्रमांक 54/2015-2020 द्वारे, संशोधन आणि विकास, संरक्षण आणि सुरक्षा हेतू वगळता ड्रोनच्या आयातीवर बंदी घातली.
केंद्रीय कोळसा, खाण आणि संसदीय कार्य मंत्री प्रल्हाद जोशी यांनी आज राज्यसभेत एका लेखी उत्तरात ही माहिती दिली.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 89
आर्थिक व्यवहार विषयक मंत्रिमंडळ समिती
गॅस आधारित युरिया सयंत्रासाठी नव्या युरिया धोरण 2015 चा कालावधी वाढविण्याला मंत्रिमंडळाची मंजुरी
नवी दिल्ली, 15 एप्रिल 2019
पंतप्रधान नरेंद्र मोदी यांच्या नेतृत्वाखाली झालेल्या मंत्रिमंडळाच्या अर्थविषयक समितीने 2015 च्या नव्या युरिया धोरणाचा 1 एप्रिल 2019 पासून पुढील आदेशापर्यंत कालावधी वाढवण्याच्या प्रस्तावाला मंजुरी दिली.
28 मार्च 2018च्या अधिसूचनेनुसार ज्या तरतुदीत आधीच सुधारणा करण्यात आली आहे, अशा तरतुदींसाठी ही मंजुरी लागू राहणार नाही.
शेतकऱ्यांना युरियाचा नियमित आणि सुरळीत पुरवठा राखणे यामुळे सुलभ राहणार आहे.
N.Sapre/N.Chitale/D.Rane
(Visitor Counter : 40
वाणिज्य आणि उदयोग मंत्रालय
वाणिज्य आणि उद्योग मंत्रालयाच्या राज्यमंत्री म्हणून अनुप्रिया पटेल यांनी स्वीकारला कार्यभार
वाणिज्य आणि उद्योग मंत्रालयाच्या राज्यमंत्री म्हणून अनुप्रिया पटेल यांनी आज कार्यभार स्वीकारला.
अनुप्रिया पटेल उत्तरप्रदेशातील मिर्झापूर लोकसभा मतदारसंघातून 2014 अन 2019 या दोन्ही वेळी निवडून आल्या. वर्ष 2016 ते 19 या काळात केंद्र सरकारमध्ये त्यांनी आरोग्य आणि कुटुंब कल्याण मंत्रालयाच्या राज्यमंत्री म्हणूनही काम सांभाळले आहे.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना सुमारे 203.45 कोटी लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 3.56 कोटींपेक्षा अधिक लसीच्या न वापरलेल्या उपयोगी मात्रा, शिल्लक
नवी दिल्ली, 22 सप्टेंबर 2022
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,03,45,30,125
|
|
BALANCE AVAILABLE
|
|
3,56,67,110
केंद्र सरकारने सुमारे 203.45  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
3.56  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
S.Bedekar/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92